**PROGRAMUL „Întreprinderi competitive – angajați calificați”**

**I. DESCRIEREA PROGRAMULUI**

Programul **„Întreprinderi competitive – Angajați calificați”** lansat de Asociația de Dezvoltare Intercomunitară „Harghita Business Center” (denumit în continuare „Programul”) este un program de sprijinire a creșterii productivității și competitivității întreprinderilor mici și mijlocii din Odorheiu Secuiesc prin calitatea forței de muncă.

În cadrul programului se vor asigura cursuri de limbi străine cu durată între 60 - 90 de ore fiecare, pentru 100 de angajați încadrați la IMM-urile sau la organizațiile non-profit din Municipiul Odorheiu Secuiesc, respectiv angajați cu domiciliul sau reședință în Municipiul Odorheiu Secuiesc, urmată de evaluarea competențelor lingvistice ale participanților la program (prin examen) și de eliberare a certificatelor de competență lingvisticăacreditate la nivelul UE.

**Premisele** Programului pornește de la faptul că dezvoltarea competențelor de limbi străine are o importanță deosebită atât în general, din punctul de vedere al individului, cât și din perspectiva pieței muncii. În ultimele decenii multilingvismul a căpătat o deosebită importanță, fiind una dintre obiectivele strategice ale Uniunii Europene. Față de cele de mai sus cunoștințele de limbi străine ale populației active/a angajaților din zona noastră (Odorheiu Secuiesc) sunt la un nivel scăzut pe baza datelor statistice, puțini vorbesc limbi străine. Acest lucru este o problemă uriașă din punctul de vedere al competivității IMM-urilor locale și al angajaților ceea ce se reflectă și în veniturile salariale medii existente în zonă. Din datele statistice recente (2022) ale Agenției Pentru Dezvoltare Regională Centru reiese că în anul 2022 salariul mediu brut era cel mai mare în județul Sibiu, iar cel mai mic în județele Harghita și Covasna. În vederea ameliorării acestei probleme se lansează și se implementează Programul **„Întreprinderi competitive – Angajați calificați”.**

**II. SCOPUL**

Scopul principal al Programului este acela de a dezvolta competențele de limbi străine în rândul angajaților din Odorheiu Secuiesc, contribuind astfel la competivitatea acestora pe piața muncii reflectat prin creșterea salariilor, respectiv la competivitatea IMM-urilor la care aceștia sunt angajați și în general, la creșterea economiei locale.

Programul este conceput să se realizeze în cooperare tripartidă: organizator – angajat – angajator.

**III. GRUPUL ȚINTĂ**

Grupul țintă direct al Programului sunt angajații - persoane fizice cu vârstă de muncă între 16-65 ani - din Odorheiu Secuiesc cu un nivel scăzut sau lipsit de cunoștințe de limbi străine.

Astfel, poate participa la Program orice persoană fizică care:

1. fie este **angajat** cu contract individual de muncă **la un IMM** (astfel cum aceasta este definită prin Legea nr. 346/2004) **sau la o organizație non-profit** (asociație, fundație, federație – astfel cum aceștia sunt definite prin O.G. nr. 26/2000 ) **din Odorheiu Secuiesc**; fie are **domiciliul sau reședință în Odorheiu Secuiesc** și are **calitatea de angajat/salariat**.
2. este **lipsit** sau are doar **un nivel scăzut** de cunoștințe de limbi străine;
3. se obligă să participe la Program și **să frecventeze** orele pe întreaga perioadă de desfășurare a acestora. Înregistrarea a mai mult de 20% de absențe nemotivate din durata totală a unui nivel de curs conduce la pierderea dreptului participantului de a susține examenul de competență lingvistică (ECL);
4. se obligă, că la terminarea orelor de curs să susțină cu succes examenul de competență lingvistică. În cazul în care, la terminarea orelor de curs, participantul nu reușește să susțină cu succes examenul are obligația de a înscrie, pe propria cheltuială (plătind taxa de examen), la următorul examen ce se va organiza.
5. al cărui **angajator sprijină participarea** angajatului la Program și se obligă **să acorde** pentru angajat unul dintre **beneficiile salariale** stabilite în Program, în urma finalizării cursului și a obținerii certificatului de competență lingvisticăacreditat la nivelul UE.

În cadrul Programului vor fi sprijinite dezvoltarea competențelor din următoarele limbi (la alegerea participantului): **română, maghiară, engleză sau germană**, iar nivelurile de pregătire eligibile sunt: **A1, A2, B1, B2.**

Educația în limbi străine ar trebui să pregătească participanții – angajați ai IMM-urilor/organizațiilor din Odorheiu Secuiesc - pentru utilizarea activă a limbilor străine, scopul fiind asigurarea abilităților lingvistice utilizabile.

Mărimea grupului planificată pentru organizarea și începerea orelor de curs de limbi străine este: între 12 – 15 participanți/grup. În cazul în care nu se adună cel puțin 12 participanți pentru un grup, organizatorul își rezervă dreptul de a nu începe orele din acel grup până la adunarea numărului minim de 12 participanți.

Numărul total planificat de ore pe formare pe participant este de 90 ore.

Cursurile de limbi străine vor fi predate de către profesioniștii centrelor de limbi străine acreditate.

În urma cursului vor fi dobândite, în general, următoarele competențe:

* Dobândirea de către participanți a abilității de a comunica în scris și verbal;
* Inițierea și sustinerea unei conversații pe diferite subiecte;
* Citirea și redactarea de texte pentru o varietate de scopuri;
* Înțelegerea unui mesaj oral.

**În urma finalizării cursului și a obținerii certificatului de competență lingvistică acreditat la nivelul UE de către angajat, angajatorul său se obligă să acorde unul dintre următoarele beneficii salariale:**

1. **O creștere salarială lunară în sumă de cel puțin 300 de lei brut, începând cu luna următoare obținerii certificatului de competență lingvistică de către angajat, pe care să acorde pentru cel puțin 3 ani;**
2. **Tichete de masă în valoare de minim 20 de lei/zi lucrat, începând cu luna următoare obținerii certificatului de competență lingvistică de către angajat, pe care să acorde pentru cel puțin 3 ani;**
3. **Tichet(e) de cadou în valoare de minim 2000 de lei brut/an, începând cu anul obținerii certificatului de competență lingvistică de către angajat, pe care să acorde pentru cel puțin 3 ani;**
4. **Voucher(e) de vacanță în valoare de minim 2000 de lei brut/an, începând cu anul obținerii certificatului de competență lingvistică de către angajat, pe care să acorde pentru cel puțin 3 ani.**

**IV. CALENDARUL PROGRAMULUI**

Programul va fi implementat în cursul anului 2023, în perioada cuprinsă între: aprilie – decembrie 2023, după următorul calendar:

**3 - 17 aprilie 2023 – Lansarea programului/Campanie de informare a grupului țintă pentru semestrul I**

**18 aprilie – 15 mai 2023 – Înscrierea participanților la Program, depunerea documentelor**

**- Selecția grupurilor în funcție de limba străină aleasă și de nivelul de pregătire**

**- Încheierea acordurilor/contractelor cu participanții și angajatorii acestora**

**16 mai – 1 august 2023 – Începerea cursurilor de limbi străine (în paralel)**

**august 2023 – Susținerea examenelor de competență lingvistică, obținerea certificatelor de competență**

**lingvistică pentru participanții semestrului I**

**1 septembrie – 15 septembrie 2023 - Campanie de informare a grupului țintă pentru semestrul al II-lea**

**16 septembrie - 30 septembrie 2023 - Înscrierea participanților la Program, depunerea documentelor**

**- Selecția grupurilor în funcție de limba străină aleasă și de nivelul de pregătire**

**.....- Încheierea acordurilor/contractelor cu participanții și angajatorii acestora**

**1 octombrie – 15 decembrie 2023 - Începerea cursurilor de limbi străine (în paralel)**

**decembrie 2023 - Susținerea examenelor de competență lingvistică, obținerea certificatelor de competență**

**lingvistică pentru participanții semestrului al II-lea**

**V. BUGETUL PROGRAMULUI**

Bugetul total al Programului este de **150.000** lei care acoperă cheltuielile cursurilor de limbi străine și taxa de participare la examen al participanților, respectiv cheltuielile legate de promovarea Programului.

**VI. DOCUMENTE NECESARE ÎNSCRIERII ÎN PROGRAM**

**Fiecare aplicant poate înscrie în Program doar o singură dată și doar pentru un singur nivel de pregătire dintre limbile străine oferite!**

Înscrierea în Program constă în completarea formularului de înscriere prin intermediul site-ului programului <https://hbcenter.ro/Versenyképes> vállalkozások - Képzett munkavállalók /

Formularul de înscriere se completează în limba română sau în limba maghiară, la alegerea aplicantului.

Formularul trebuie completat cu atenție și cât mai clar posibil, pentru a putea fi evaluat corespunzător. **!!!!Pentru înscrierea în Program este necesară completarea tuturor câmpurilor formularului de înscriere și atașarea tuturor documentelor solicitate!!!!!**

Formularul de înscriere cuprinde:

- Numele, prenumele aplicantului-persoană fizică, conform cărții de identitate care trebuie atașată cererii;

- Email de contact

- Telefon de contact

- Limba străină aleasă : maghiară, română, engleză sau germană

Pe lângă completarea corectă a formularului de înscriere:

- **Fiecare aplicant va încărca pe platformă o copie a cărții sale de identitate**

- **Fiecare aplicant trebuie să facă dovada calității sale de angajat/salariat (prin contract individual de muncă valabil sau printr-un extras REVISAL actual ori printr-o adeverință de la angajator nu mai veche decât 30 de zile) – documentul care atestă această calitate trebuie încărcat pe platformă**

**- Fiecare aplicant va descărca, completa, semna și încărca Declaraţia pe propria răspundere conform modelului atașat;**

**- Fiecare aplicant va încărca o declarație de asumare fermă completată și semnată de angajatorul său prin care acesta se obligă să acorde unul dintre beneficiile salariale prevăzute în Program, conform modelului atașat.**

Toate documentele pe care aplicantul trebuie să le încarce în platformă (cartea de identitate, cele două declarații pe propria răspundere, dovada calității de angajat) trebuie să fie în format .pdf și încărcate într-un singur document.

**VII. CONTRACTARE**

Aplicanții care îndeplinesc condițiile de eligibilitate, respectiv angajații acestora vor fi anunțați de către Asociația de Dezvoltare Intercomunitară „Harghita Business Center” în scris, prin e-mail și vor fi invitați să semneze contractul. În urma contractării, se trece la începerea cursului de limbă străină.

**VIII. PRELUCRAREA DATELOR CU CARACTER PERSONAL**

Sunt prelucrate datele cu caracter personal ale aplicanților - persoane fizice (persoane vizate) de către Asociația de Dezvoltare Intercomunitară „Harghita Business Center” în calitatea sa de Organizator al Programului.

Prelucrarea datelor cu caracter personal se face în conformitate cu prevederile Regulamentului (UE) 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul), precum și conform legislației subsecvente în domeniu.

Datele cu caracter personal care se prelucrează sunt incluse în documentele transmise Organizatorului cu ocazia înscrierii în Program de către aplicanții-persoane fizice, sau pe parcursul derulării Programului.

Temeiurile și scopurile pentru care Organizatorul prelucrează datele cu caracter personal sunt:

a) îndeplinirea obligațiilor legale și contractuale ale Organizatorului în contextul derulării relațiilor aferente Programului;

b.) gestiune administrativ-financiară;

c.) păstrarea și arhivarea documentelor;

d.) gestionarea controalelor efectuate de autorități.

În vederea îndeplinirii scopurilor de prelucrare menționate mai sus, Organizatorul prelucrează următoarele date cu caracter personal: nume, prenume, adresa de e-mail, număr de telefon precum și date din cartea de identitate ale aplicanților.

În contextul îndeplinirii scopurilor de prelucrare menționate mai sus, Organizatorul poate să dezvăluie datele cu caracter personal ale aplicanților către următoarele categorii de destinatari:

a.) aplicantului-persoană fizică, în măsura în care aceasta exercită dreptul de acces de care beneficiază conform legislației aplicabile în materie;

b.) autorităților publice locale/centrale; și

c.) partenerilor contractuali.

Datele cu caracter personal vor fi prelucrate de către Organizator pe durata implementării Programului, precum și ulterior în vederea îndeplinirii obligațiilor legale ale Organizatorului, inclusiv obligațiile de arhivare.

Aplicantul-persoană fizică beneficiază, în condițiile prevăzute de legislația în domeniul prelucrării datelor cu caracter personal, de următoarele drepturi:

- dreptul la informare;

- dreptul de acces la date;

- dreptul la rectificarea datelor;

- dreptul la ștergerea datelor („dreptul de a fi uitat”),

- dreptul la restricționarea prelucrării datelor;

- dreptul la portabilitatea datelor;

- dreptul la opoziție;

- dreptul de a nu fi supus unei decizii individuale automate;

- dreptul de a vă adresa Autorității Naționale de Supraveghere a Prelucrării Datelor cu Caracter Personal sau instanțelor competente.

Pentru mai multe detalii cu privire la activitățile de prelucrare efectuate de către Organizator, precum și cu privire la drepturile persoanelor vizate, poate fi contactat Responsabilul privind Protecția Datelor, la adresa de e-mail: [gdpr@hbc.ro](mailto:gdpr@hbc.ro).

**IX. DISPOZIȚII FINALE**

Organizatorul, Asociația de Dezvoltare Intercomunitară „Harghita Business Center” poate decide oricând modificarea Programului, precum și încetarea sau suspendarea acestuia prin înștiințare scrisă, comunicată în prealabil, pe pagina de web al Programului: https://hbcenter.ro/<https://hbcenter.ro/Versenyképes> vállalkozások - Képzett munkavállalók /

Informații suplimentare cu privire la organizarea și desfășurarea Programului pot fi solicitate de către orice persoană fizică interesată, la adresa de e-mail [palyazatok@hbc.ro](mailto:palyazatok@hbc.ro).

**Director executiv,**

**Szakács-Paál István**